সংবিধান নিয়ে বড় মন্তব্য মমতা, রাহুলের! কী বললেন মোদি? দেখুন

ওয়েব ডেস্ক: ভোটের প্রচার থেকে পার্লামেন্ট- বারবার ভারতের সংবিধান (Constitution of India) হাতে নিয়ে সেটিকে রক্ষা করার বার্তা দিয়ে এসেছেন বিরোধী দলনেতা রাহুল গান্ধী (Rahul Gandhi)। আর এবার সংবিধান দিবসেও সেই একই বার্তা দিলেন তিনি। পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও (Mamata Banerjee) এদিন সংবিধান নিয়ে বড় বার্তা দেন। শুধু রাহুল, মমতা নয়, এদিন সংবিধান নিয়ে বড় বার্তা দিলেন প্রধানমন্ত্রী নরেন্দ্র মোদিও (Narendra Modi)। তবে তিনি বললেন সংবিধানকে আরও পোক্ত করার কথা।

১৯৪৯ সালের ২৬ নভেম্বর ভারতীয় সংবিধান গৃহীত হওয়ার স্মৃতিতে এই দিনটি দেশজুড়ে সংবিধান দিবসে (Constitution Day of India) হিসেবে পালন করা হয়। এবছর রাজ্যে রাজ্যে চলছে এই বিশেষ দিনের উদযাপন। প্রধানমন্ত্রী নরেন্দ্র মোদি এদিন সোশ্যাল মিডিয়ায় একটি পোস্ট করে সংবিধান প্রণেতাদের প্রতি শ্রদ্ধা জানান। তিনি বলেন, “মানবিক মর্যাদা, সমতা ও স্বাধীনতার ওপর আমাদের সংবিধান সর্বোচ্চ গুরুত্ব দেয়। আমাদের অধিকার যেমন নিশ্চিত করে, তেমনই নাগরিক দায়িত্ব পালনের কথা স্মরণ করিয়ে দেয়।” তিনি আরও অনুরোধ করেন, নাগরিকদের দৈনন্দিন জীবনে সংবিধানের মূল্যবোধকে আরও দৃঢ় করতে হবে।

On Constitution Day, we pay tribute to the framers of our Constitution. Their vision and foresight continue to motivate us in our pursuit of building a Viksit Bharat.

Our Constitution gives utmost importance to human dignity, equality and liberty. While it empowers us with…

— Narendra Modi (@narendramodi) November 26, 2025

আরও পড়ুন: ‘গণতন্ত্র ঝুঁকির মুখে’ সংবিধান দিবসে বিস্ফোরক মুখ্যমন্ত্রী

অন্যদিকে, লোকসভার বিরোধী দলনেতা রাহুল গান্ধী বলেন, সংবিধান শুধু একটি গ্রন্থ নয়, বরং দেশের প্রতি দেওয়া একটি পবিত্র প্রতিশ্রুতি। তার কথায়, “ধর্ম, জাত, ভাষা বা আর্থিক অবস্থান নির্বিশেষে প্রত্যেক নাগরিকের সমান অধিকার ও মর্যাদা নিশ্চিত করার শপথই আমাদের সংবিধান।” তিনি দাবি করেন, সংবিধানই নিপীড়িত মানুষের ঢাল এবং গণতন্ত্রের আসল শক্তি। তিনি আরও জানান, “সংবিধানের উপর কোনও আঘাত আসতে দিলে চলবে না। এর সুরক্ষা আমার দায়িত্ব, এবং এই দায়িত্ব রক্ষায় আমি সর্বশক্তি দিয়ে দাঁড়াব।”

भारत का संविधान सिर्फ एक किताब नहीं, यह देश के हर नागरिक से किया गया एक पवित्र वादा है।

वादा कि चाहे कोई किसी भी धर्म या जाति का हो, किसी भी क्षेत्र से आता हो, कोई भी भाषा बोलता हो, गरीब हो या अमीर, उसे समानता, सम्मान और न्याय मिलेगा।

संविधान गरीबों और वंचितों का सुरक्षा कवच… pic.twitter.com/yjIDxhFfGo

— Rahul Gandhi (@RahulGandhi) November 26, 2025

পশ্চিমবঙ্গের মুখ্যমন্ত্রী মমতা বন্দ্যোপাধ্যায়ও সংবিধানের ডঃ বিআর আম্বেদকর-সহ সংবিধান প্রণেতাদের প্রতি শ্রদ্ধা জানিয়ে বলেন, “আমাদের সংবিধানই বহুত্ববাদকে একসূত্রে গেঁথে দেশের ঐক্য রক্ষা করেছে। এই মূল্যবোধই ভারতের ভিত্তিকে মজবুত করেছে।” তিনি আরও বলেন, “আজ যখন গণতন্ত্র সংকটে, ধর্মনিরপেক্ষতা বিপন্ন, এবং ফেডারেল কাঠামো ক্ষতিগ্রস্ত—তখন সংবিধানের নির্দেশনাই আমাদের পথ দেখায়। সেই মূল্যবোধ রক্ষার লড়াই আজ আরও জরুরি।”

দেখুন আরও খবর:

The post সংবিধান নিয়ে বড় মন্তব্য মমতা, রাহুলের! কী বললেন মোদি? দেখুন first appeared on KolkataTV.

The post সংবিধান নিয়ে বড় মন্তব্য মমতা, রাহুলের! কী বললেন মোদি? দেখুন appeared first on KolkataTV.